burgasdotpro/wikipedia huggingface dataset:
Jiří Císler

Jiří Císler (* 4. február 1928, České Budějovice – † 17. apríl 2004, Praha) bol český herec, komik, režisér, spisovateľ, hudobník a dramatik.
Vyštudoval obchodnú akadémiu, ale prešiel k umeniu. Začínal ako huslista v orchestri Jihočeského divadla v Českých Budějovicích, na javisko ho priviedol režisér Miroslav Macháček. Prešiel operetou aj operou, zakotvil v činohre. Začiatkom 60. rokov prišiel do pražského Divadla na Fidlovačce, pôsobil tiež v divadlách v Pardubiciach, Mladej Boleslavi, Ústí nad Labem, začiatkom 70. rokov sa opäť vrátil do Prahy, do divadla (Semafor, a tiež do Ateliér, Činoherního klub). Od roku 1990 bol zakladateľom a vedúcim Hravého divadla v Prahe. Jiří Císler je autorom hier, muzikálov, skladieb scénickej hudby.
Okarína

Okarína je starodávny dychový nástroj okrúhleho alebo vajcovitého tvaru, pokladaný za jeden z najstarších hudobných nástrojov vôbec. Ide o typ flautového nástroja pri ktorom sa tóny tvoria dýchaním do náustku a zakrývaním okrúhlych otvorov. Okarína bola pôvodne vyrábaná z pálenej hliny alebo porcelánu. Súčasné nástroje sa však vyrábajú aj z kovu, dreva, či skla. Okaríny sú často zdobené ručným maľovaním v závislosti od krajiny pôvodu. 
Pôvod.
Pôvod nástroja je v legendách často prisudzovaný Giuseppe Donatimu (*1836 – †1925), ktorý mal nástroj zostrojiť v 19. storočí ako sedemnásťročný. V skutočnosti je vynálezcom jeho novšieho variantu, ktorý sa nazýva podľa Donatiho talianskeho bydliska, Budrio. Napriek tomu existuje viacero dôkazov podľa ktorých sa vek okaríny odhaduje na vyše 12 000 rokov, pričom nástroj má pôvod vo viacerých kultúrach, napr. v mayských či indických. Mnohé z nájdených terakotových okarín mali tvar malých vtákov či iných zvierat, prípadne zemiakovitý tvar ktorý si v kombinácii s príjemným zvukom vyslúžil pomenovanie ",sladký zemiak"". 
Typy okarín.
Rozoznávame štyri základné druhy okarín:
Erhard Schmidt

Erhard Schmidt (* 13. január 1876, Tartu, Estónsko, vtedy Derpt, Estónska gubernia – † 6. december 1959, Berlín, Nemecko) bol nemecký matematik známy najmä vďaka tzv. Gramovmu-Schmidtovmu ortogonalizačnému procesu. Obzvlášť významná je však predovšetkým jeho práca v oblasti funkcionálnej analýzy, kde spolupracoval so svojim školiteľom, Davidom Hilbertom. Po Schmidtovi a Hilbertovi je pomenovaný tzv. Hilbertov-Schmidtov operátor.
Tartu

Tartu (historické názvy: est. Tarbatu; nem. a švéd. Dorpat, Dörpt; rus. Юрьев (Jurjev), Дерпт (Derpt); lotyš. Tērbata) je druhé najväčšie mesto v Estónsku, nachádzajúce sa na juhovýchode krajiny, od hlavného mesta Tallinn. Niekedy býva považované za baštu estónskej inteligencie a kultúry, najmä vďaka tamojšej univerzite, ktorá je najstaršia a najznámejšia v krajine. Mestom preteká rieka Emajõgi. Podľa údaja z roku 2009 má mesto 102 817 obyvateľov.
Richard Bergman

Richard Bergman (* 26. júl 1956) je český textár, hudobný skladateľ, spisovateľ a maliar.
Tvorba.
Okrem iných napísal texty piesní týmto spevákom: Iveta Bartošová, Michal David, Karel Gott, Stanislav Hložek, Pavel Horňák, Jakub Smolík)
Michal Bukovič

Michal Bukovič (* 17. september 1943, Praha – † 31. január 2008, Praha) bol český textár, scenárista a moderátor. Jeho piesne spieval hlavne Karel Zich, ale tiež Karel Gott, Michal Tučný, Miki Volek, Věra Martinová alebo Rangers – Plavci. Venoval sa tiež prekladom piesňových textov z češtiny do angličtiny.
Zo života.
Texty piesní začal písať v roku 1970, profesionálne od roku 1973. Medzi rokmi 1977 až 1983 pracoval v hudobnom vydavateľstve Panton.
Externé odkazy.
Majstrovstvá sveta vo futbale 1962

Majstrovstvá sveta vo futbale 1962 boli siedme majstrovstvá sveta v dejinách futbalu. Finálový turnaj sa odohral medzi 30. májom a 17. júnom roku 1962 v Čile. Turnaja sa zúčastnilo 16 mužstiev.
Víťazom turnaja sa stala , ktorá vo finále zdolala 3-1. 
Štadióny.
Hralo sa na štyroch štadiónoch v štyroch mestách:
Vladimír Poštulka

Vladimír Poštulka (* 29. apríl 1943, Heřmanice, Česko† 1. máj 2019, Praha) bol český textár, spisovateľ, publicista, scenárista a gurmán-kritik. Bol autorom textov k mnohým populárnym pesničkám, ale patril tiež k najznámejším českým hodnotiteľom jedla.
Zo života.
Z rodnej Ostravy odišiel po maturite do Prahy, kde vystriedal viaceré zamestnania, publikoval svoje básne v časopisoch, potom absolvoval FAMU, odbor scenáristika a dramaturgia, jeho profesormi boli Milan Kundera a Vladimír Bor. V roku 1968 začal písať texty k piesňam, hlavne pre divadlo Apollo (Petr Spálený, Yvonne Přenosilová) a brnianskym alebo ostravským spevákom (Jiří Štědroň, Hana Ulrychová, Petr Ulrych, Marta Elefteriadu, Tena Elefteriadu, Hana Zagorová, Věra Špinarová, Marie Rottrová), neskôr pre spevákov divadla Semafor (Pavel Bobek, Naďa Urbánková, Jana Robbová, Valérie Čižmárová, Miluše Voborníková) a pre niektorých ďalších interpretov, najmä pre Helenu Vondráčkovou a Martu Kubišovou. Ako spisovateľ debutoval v roku 1979 novelou "Nemluvme o tom". Ako publicista pôsobil najskôr v týždenníku "Story", ktorý spoločne s Halinou Pawlowskou založil. Potom spoločne s Magdalenou Dietlovou založil mesačník "Xantypa".
Od roku 1991 sa profesionálne venoval kulinárskej publicistike. V roku 1997 založil a riadil mesačník "Labužník", bol autorom a moderátorom televízneho cyklu "Vaříme česky" a rozhlasového cyklu "Labužníkův lexikon". Vydal knihy "Labužníkův lexikon" a "100 nejslavnějších receptů světa", bol spoluautorom knihy "Jak hubne labužník" (s Dr. Václavou Kunovou). Od roku 2002 mal pravidelnú rubriku "Zápisník labužníka" v týždenníku "Instinkt". Od septembra 2006 do augusta 2008 pravidelne hodnotil úroveň pražských reštaurácii, jedenkrát za týždeň v denníku "Pražský deník". Od marca 2007 do septembra 2008 bol každý týždeň autorom rubriky "S labužníkem v kuchyni" v "Lidových novinách". Od októbra 2006 bol externým hodnotiteľom nemeckého prestížneho gourmet-magazinu "Der Feinschmecker", stal sa teda prvým českým gourmet-kritikom na európskej úrovni.
V období 1990 – 1999 sa venoval tiež verejnej činnosti, predovšetkým tvorbe nových zákonov týkajúcich sa autorského práva. Od roku 1991 pracoval vo výbore OSA (Ochranný svaz autorský), dva roky bol podpredsedom a výrazne sa podieľal na reforme tejto organizácie. Niekoľko rokov bol aj predsedom SAI (Svaz autorů a interpretů). Na konci deväťdesiatych rokov bol predsedom Rady Českého rozhlasu.
Tvorba.
Piesne.
Medzi najznámejšie piesne s jeho textami patria:
Dead Letters

Dead Letters je najúspešnejší album skupiny The Rasmus. Album získal 8 zlatých a 6 platinových ocenení. Najznámejšia pieseň albumu, „In the Shadows“, získala 6 zlatých a 2 platinové ocenenia.
Pavel Vrba (básnik)

Pavel Vrba (* 16. apríl 1938, Brno – † 7. september 2011, Praha) bol český básnik, publicista, spisovateľ a piesňový textár. Jeho texty interpretujú napr. Olympic Věra Špinarová, Petr Spálený, Helena Vondráčková, Petr Novák, Michal David, Karel Gott, Bohemia, Blue Effect a ďalší. 
Diskografia.
Okrem albumov, ktoré obsahujú texty piesní Pavla Vrby vyšli tieto albumy:
Zdeněk Rytíř

Zdeněk Rytíř (* 11. apríl 1944, Tábor – † 1. október 2013, Praha) bol český textár, skladateľ, hudobník - basgitarista, klávesista, hráč na banjo a harmoniku a spevák. Piesne s jeho textami interpretujú napr. Marta Kubišová, Helena Vondráčková, Václav Neckář, Petr Spálený, Michal Tučný, Olympic, Karel Gott, Lenka Filipová, Jitka Zelenková a ďalší. Je autorom textu k titulnej piesni Den, kdy se vrátí láska pre televízny seriál "Pojišťovna štěstí" s hudbou od autorov Petra Orma a Pavla Orma.
Zo života.
Po maturite študoval angličtinu a japončinu na Karlovej univerzite.
Rodina.
Jeho manželka je Helena Rytířová, dcéra Vendula Prager-Rytířová (matka Evelyna Steimarová) je tiež herečkou a tanečníčkou.
Diskografia.
Okrem albumov, ktoré obsahujú texty piesní Zdeňka Rytíře vyšli tieto albumy:
Interkontinentálny pohár vo futbale 2004

Interkontinentálny pohár vo futbale 2004 bol 44. a zároveň aj posledný ročník Interkontinentálneho poháru vo futbale. Odohral sa 12. decembra 2004 v Japonsku. V tomto zápase sa stretli mužstvá FC Porto a Once Caldas. Zápas vyhral FC Porto po výhre na penalty 8-7 a stali sa poslednými víťazmi tohto podujatia. Hráčom zápasu sa stal Portugalčan Maniche aj napriek tomu, že nepremenil penaltu.
Ženská štvorhra na Wimbledone 2009

Ženská štvorhra na Wimbledone 2009 sa hrala ako súčasť Wimbledonu 2009 od 22. júna do 5. júla. Súťaže sa zúčastnilo 64 párov, z toho 16 nasadených. Víťazkami sa stali Venus Williamsová a Serena Williamsová, ktoré vo finále vyhrali nad párom Samantha Stosurová, Rennae Stubbsová 7:6(4), 6:4.
Pogoń Lwów

Pogoń Lwów je poľský futbalový klub, pôvodne z mesta Ľvov (dnes na Ukrajine).
K Tebe blízko

K Tebe blízko je album skupiny Tretí deň.
Edouard Chatton

Edouard Chatton (*11. október 1883, Romont, Švajčiarsko – † 23. apríl 1947, Banyuls-sur-Mer, Francúzsko) bol francúzsky biológ, ktorý sa venoval výskumu nálevníkov a panciernatiek, ale je známy najmä pre svoju štúdiu, v ktorej rozdelil život na dve fundamentálne línie, prokaryota a eukaryota. Tento koncept bol čiastočne pozmenený nedávno, po tom čo sa zistilo, že prokaryota ako taxón pravdepodobne nie sú prirodzené a rozpadajú sa na baktérie a archea.
Herbert Copeland

Herbert Faulkner Copeland (autorská skratka: H.F.Copel.; * 21. máj 1902, Chicago, Illinois, Spojené štáty† 15. október 1968, Kalifornia, Spojené štáty) bol americký biológ, ktorý vo svojej monografii "The Classification of Lower Organisms" (1956) zverejnil novú klasifikáciu živých organizmov na štyri ríše: Mychota (Monera), Protoctista (Protista), Plantae a Animalia. Jeho otcom bol americký botanik a agronóm Edwin Copeland.
Copelandova klasifikácia živých organizmov.
H. F. Copeland sa vo svojej klasifikácii značne inšpiroval prácami nemeckého biológia Ernsta Haeckela. Navrhol však preklasifiovať Haeckelom udávaný podkmeň Monera na ríšu (Mychota) s oddôvodnením, že spadajúce organizmy: "„sú pomerne málomodifikovanými potomkami onej jedinej formy života, ktorá sa na Zemi objavila, a absenciou nuklea sa značne líšia od ostatných organizmov.“" Živé organizmy tak rozdelil do štyroch ríš, pomenovaných ako Mychota, Protoctista, Plantae a Animalia.
Americká zoologička Libbie Henrietta Hymanová kritizovala, že H. F. Copeland vo svojej klasifikácii použil menej zvyčajné mená miesto zaužívaných. Veľmi negatívne zhodnotila, že zahrnul do ríše Protoctista všetky riasy (Algae) s výnimkou siníc (Cyanophyta), prvokov (Protozoa) a húb (Fungi). "„Prvoky tak nie sú pokladané za živočíchy, čo by neakceptoval žiaden zoológ. V skutku nevidno opodstatnenie takého zvláštneho zmiešania "[organizmov]", čo samozrejme nie je novinkou a bolo predstavené Haeckelom pod menom Protista...“"
Robert Whittaker

Robert Harding Whittaker (* 27. december 1920, Wichita, Kansas, USA - † 20. október 1980, Ithaca, New York) bol americký ekológ. Zaslúžil sa o rozvoj gradientovej analýzy, metódy používanej v rastlinnej ekológii. 
Ako oponent Frederica Clementsa poskytol niektoré dôkazy v rámci určitých ekologických teórií. Konkrétne sa venoval štúdiu rastlinných spoločenstiev, ekologickej sukcesie a primárnej produkcie ekosystému. 
Taktiež ako prvý navrhol päť ríš, klasifikáciu všetkých organizmov na ríše Animalia, Plantae, Fungi, Protista a Monera.
Cílium (bunka)

Cílium (iné názvy: brva, riasa, riasinka , cília , cilium; lat. cilium, mn. č. cilia) je bunková organela podlhovastého tvaru vyskytujúca sa u eukaryotických buniek, ktorej funkcia môže byť pohyb bunky, vytváranie vodného prúdu v jej blízkom okolí (a tým napríklad priháňanie potravy alebo odvádzanie hlienu z priedušiek) alebo jej funkcia môže byť senzorická či signálna. 
Výraz cílium (a vyššie uvedené synonymá) sa niekedy používa len na označenie pohyblivých cílií (definíciu pozri nižšie) alebo len na označenie pohybového ústroja nálevníkov (Ciliata).
Cílium a bičík.
Cílium a eukaryotický bičík sú štruktúrne a funkčne identické a majú spoločný evolučný pôvod. Preto sa tieto pojmy často zamieňajú. V staršej literatúre sa eukaryotický bičík a cília rozdeľovali, napr. podľa ich veľkostí (bičík bol udávaný ako dlhšia štruktúra) a počtu. Ale dnes vieme uviesť aj príklady krátkych bičíkov a dlhých cílií. Napríklad cílie čuchového epitelu majú dĺžku 50-60 μm, čo je udávané ako bežná dĺžka bičíka ľudskej spermie. Bičík jednobunkovej riasy "Chlamydomonas" je dlhý 12 μm, čo je približná dĺžka kinocílie. 
Typy.
Na základe štruktúry a funkcie je možné rozdeliť cíliá na dve kategórie: 
Pohyblivé cíliá.
Pohyblivé cíliá sa vyskytujú u jednobunkových eukarytov, najmä u nálevníkov/brvavcov (Ciliata), ktoré sú podľa nich aj pomenované. Tu pohyblivé cíliá slúžia buď na pohyb bunky alebo na vytváranie vodného prúdu pri bunke (a tým napríklad na priháňanie potravy k cytostóme). Okrem toho sa vyskytujú u mnohých mnohobunkových živočíchov, kde môžu mať rovnaké ale aj odlišné funkcie ako u jednobunkovcov. Konkrétne sa vyskytujú najmä:
U človeka môžeme pohyblivé cíliá nájsť v dýchacom trakte, vo vajcovode, ependýmové cíliá v mozgu a pod.
Niektorí autori označujú ako (pohyblivé) cíliá aj výbežky na pohyblivých spermatozoidoch niektorých rastlín, najmä cykasov a ginka, iní autori tieto výbežky nazývajú bičíky.
Epitel, na ktorom sú pohyblivé cíliá, sa volá obrvený epitel (riasinkový epitel).
Nepohyblivé cíliá.
Nepohyblivé cíliá sa vyskytujú napríklad na väčšine ľudských buniek.
Stavba pohyblivého cília.
Základnou stavebnou štruktúrou cílie je axonéma, ktorá sa skladá z mikrotubulov. Pri pohyblivých cíliách deväť mikrotubulárnych dabletov obkolesuje jeden centrálny mikrotubulárny pár (9+2). Pri nepohyblivých zväčša centrálny pár chýba (9+0). Celá táto štruktúra je ponorená do základnej matrix obklopenej membránou, ktorá prechádza do cytoplazmatickej membrány. Na báze cílií je uložené bazálne teliesko, ktoré je tvorené deviatimi tripletmi mikrotubúl (vzniklo z centriolu). Bazálne teliesko sa zúčastňuje na tvorbe a diferenciácii bŕv. Cíliá môžu pokrývať celé telo, byť usporiadané do radov alebo obklopovať "bunkové ústa" – cytostóm.
Carl Woese

Carl Richard Woese (* 15. júl 1928, Syracuse, New York, USA – † 30. december 2012, Urbana, Illinois, ) bol americký mikrobiológ.
Preslávil svojou prácou "Phylogenetic structure of the prokaryotic domain: the primary kingdoms", z roku 1977. Definoval v nej novú ríšu či doménu Archaea. Výsledky jeho bádania boli založené na sekvenácii a porovnaní rRNA (túto techniku sám rozvinul).
Taktiež sa významne podieľal na výstavbe RNA svetla, v roku 1967. 
Bol profesorom mikrobiológie na University of Illinois at Urbana-Champaign v štáte Illinois.
Enterokináza

Enterokináza alebo enteropeptidáza je enzým, ktorý sa u človeka podieľa na trávení bielkovín. Produkujú ho bunky dvanástnika. K jeho sekrécii dochádza vždy, keď sa potrava dostane zo žalúdka do dvanástnika. Jeho funkcia spočíva v premene neaktívneho trypsinogénu na aktívny trypsín a nepriamej aktivácii pankreatických enzýmov.
Zmiešaná štvorhra na Wimbledone 2009

Zmiešaná štvorhra na Wimbledone 2009 sa hrala ako súčasť Wimbledonu 2009 od 22. júna do 5. júla. Súťaže sa zúčastnilo 48 párov, z toho 16 nasadených. Zvíťazil pár Anna-Lena Grönefeldová, Mark Knowles, ktorý vo finále zdolal pár Cara Blacková, Leander Paes 7:5, 6:3.
Reďkovka

Reďkovka môže byť v botanike:
Division 1 1932/1933

Division 1 1932/1933 je historicky prvý ročník Francúzskej ligy. Sezóna bola rozdelená na dve skupiny s ktorej víťaz postupoval do finále. Vo finále sa stretli Olympique Lillois a AS Cannes. Víťazom sa stal Olympique Lillois keď vyhral vo finále 4-3.
Kvadratická forma

Kvadratická forma nad poľom reálnych čísel je v matematike ľubovoľný výraz tvaru
kde formula_2 sú reálne koeficienty a formula_3 sú premenné, pre ktoré platí komutatívny zákon formula_4. Podobne možno definovať kvadratickú formu nad ľubovoľným poľom, vo fyzike sú obzvlášť dôležité kvadratické formy s komplexnými koeficientami formula_5.
Kvadratické formy majú širokú škálu aplikácií. Využívajú sa napríklad v teórii čísel, riemannovskej geometrii, matematickej analýze, algebraickej topológii, Lieovej teórii, ale aj vo fyzike, či chémii, kde zvyknú opisovať energiu systému. 
História.
V histórii sa pravdepodobne najviac skúmali kvadratické formy s celočíselnými koeficientami. Za matematické výsledky využívajúce kvadratické formy možno z dnešného pohľadu považovať napr. aj problém hľadania pytagorejských trojíc, či Fermatovu vetu o súčte dvoch štvorcov.
Ako počiatok moderného výskumu kvadratických foriem možno považovať rok 1801, keď nemecký matematik Carl Friedrich Gauss publikoval knihu o teórii čísel, "Disquisitiones Arithmeticae," veľká časť ktorej sa zaoberala binárnymi kvadratickými formami s celočíselnými koeficientami. Odvtedy bol pojem viackrát zovšeobecnený a boli objavené súvislosti napr. s kvadratickými poľami, či modulárnymi grupami.
Rozdelenie kvadratických foriem.
Asi najdôležitejšie rozdelenie kvadratických foriem je ich rozdelenie podľa poľa, do ktorého patria koeficienty pri jednotlivých jej členoch. Na základe toho rozlišujeme napr.:
Ďalej možno kvadratické formy rozdeliť podľa počtu premenných na:
Maticový zápis.
Každú kvadratickú formu
možno zapísať v tvare súčinu vektora premenných, nejakej matice "A" a transponovaného vektora premenných, teda
Tvrdenie možno overiť priamo, vynásobením týchto matíc. Teda, napríklad kvadratickú formu
možno písať v tvare
Ak však prepíšeme tú istú kvadratickú formu ako napr.
dostávame maticové vyjadrenie
To znamená, že maticový tvar kvadratickej formy nie je jednoznačný. Ale naopak, matica kvadratickej formy určuje danú kvadratickú formu jednoznačne.
Symetrické kvadratické formy.
Maticový tvar kvadratickej formy síce nie je jednoznačný, ale vyjadrenie kvadratickej formy pomocou symetrickej matice už jednoznačné je. Navyše, v ľubovoľnom poli s charakteristikou rôznou od 2 (a práve toto je prípad najčastejšie používaných polí, ako napr. reálne čísla alebo komplexné čísla), existuje pre kvadratickú formu vyjadrenie pomocou symetrickej matice.
ENISA

European Network and Information Security Agency (v skratke ENISA) je Európska agentúra pre bezpečnosť sietí a informácií. Bola založená 15. marca 2004 nariadením Regulation No 460/2004. Sídli v Irekleio (Grécko). Úlohou agentúry ENISA je zabezpečiť v EÚ potrebnú vysokú úroveň bezpečnosti sietí a prenášaných údajov.
Jailbreak (iOS)

Jailbreak je proces, ktorý umožňuje iOS zariadeniam spúšťať ľubovolný a nie iba autorizovaný Apple kód a prístup do súborového systému. „Jailbreaknuté“ zariadenia potom umožňujú inštalovať aplikácie, ktoré sú nedostupné cez oficiálny obchod App Store, pomocou neoficiálnych inštalátorov ako sú napríklad Cydia, Icy (vývoj ukončený), Rock (zlúčené s Cydiou), Installer (nahradené Cydiou), Installous (IPA inštalátor najmä cracknutých App Store aplikácii) alebo konzolové apt-get, aptitude a samozrejme dpkg. Jailbreaknuté zariadenia môžu stále využívať aj App Store. Po Jailbreaku možné spraviť „unlock“ ktorý odstraňuje SIM obmedzenia, teda iPhone bude fungovať s ktoroukoľvek SIM kartou).
Podľa Cydie, programu vytvorenom Jayom Freemanom (saurik), je 10,5 % iZariadení „jailbreaknutých“.
Jailbreaky.
Apple TV 2G.
1 Tetherovaný jailbreak.
iPad.
1 Tetherovaný jailbreak.
iPhone 3GS.
1 Tetherovaný jailbreak na nových bootromoch.
2 Len staré bootromi a už pwnuté.
iPhone 4.
1 Tetherovaný jailbreak.
iPod touch 3G.
1 Tetherovaný jailbreak.
iPod touch 4G.
1 Tetherovaný jailbreak.
Výhody.
Prístup do súborového systému a spúšťanie nepodpísaného kódu z čoho plynie:
Nevýhody.
Diskutuje sa o možnom neuznaní reklamácie kvôli FW poruche aj keď je možné urobiť restore v DFU móde ktorý prepíše všetko. Ale nie sú známe neuznania kvôli HW poruche spôsobené jailbreakom. Mnoho balíkov môže spôsobiť nestabilitu iOS a diskutuje sa aj o možnom prehrievaní.
Echelon

Echelon je sústava prostriedkov určených na zachytávanie a spracúvanie (analyzovanie, kontrolovanie) komunikácie cez komunikačné družice. Je súčasť systému s názvom Zmluva o bezpečnosti UK-USA (UKUSA), ktorá bola podpísaná v roku 1948.
Riadi ho National Security Agency (NSA) v spolupráci so Spojeným kráľovstvom, Kanadou, Austráliou a Novým Zélandom . Zameriava sa na nevojenské ciele. 
Dejiny.
Systém Echelon vznikol na začiatku 70. rokov 20. storočia.
Jean Guitton

Jean Guitton (* 18. august 1901, Saint-Étienne, Francúzsko – † 21. marec 1999, Paríž) bol francúzsky filozof, spisovateľ a maliar.
Bol žiakom Henriho Bergsona, od roku 1955 prednášal na parížskej Sorbonne, roku 1961 bol zvolený za člena Francúzskej akadémie a roku 1987 Akadémie morálnych a politických vied. Bol jediným laikom, ktorý dostal pozvanie od pápeža Jána XXIII., aby sa zúčastnil na Druhom vatikánskom koncile. Jeden z najväčších katolíckych mysliteľov 20. storočia.
Erik Grendel

Erik Grendel (* 13. október 1988, Handlová) je bývalý slovenský futbalista, ktorý naposledy hral za FK Pohronie Momentálne pôsobí ako asistent trénera v tomto klube. Jeho pozíciou bol post záložníka. 
Klubová kariéra.
Slovan Bratislava.
Narodil sa v Handlovej a jeho prvý futbalový klub boli treťoligove Michalovce. Bol na skúške v Dortmunde, ale prišiel do Dubnice. V septembri 2009 prestúpil z MFK Dubnica za 350 000 eur do ŠK Slovan Bratislava.
Trnava.
V lete 2018 prestúpil Grendel do Spartaku Trnava. So Spartakom hral v skupinovej fáze Európskej ligy, kde obsadila Trnava 3. miesto. Grendel prispel k tretiemu miestu dvoma asistenciami. V slovenskej Fortuna lige v sezóne 2018/19 zatiaľ zaznamenal 3 góly. Skóroval proti Senici ( doma), Zlatým Moravciam ( vonku) a Trenčínu ( doma).
Igor Obert

Igor Obert je slovenský futbalista hrajúci za FKM NOVÉ ZÁMKY . Hráva na poste stopéra.
Systém sieťového súboru

Sieťový súborový systém (, skr. NFS), je internetový protokol vyvinutý spoločnosťou Sun Microsystems v roku 1984 a v súčasnosti ho vyvíja IETF. Umožňuje prístup k súborom v sieti, napríklad prístup k sieťovým diskom. Na rozdiel od FTP pracuje so súbormi ako s lokálnymi.
Michal Filo

Michal Filo (* 28. február 1984) je slovenský futbalista, ktorý hrá v súčasnosti v klube MFK Dubnica. Corgoň ligu začal hrávať ako 18-ročný. Ako 22-ročný mal prestúpiť do Sparty Praha, no zdravotné problémy s kolenom ho vyradili na 9 mesiacov zo súťaží i tréningu a kontrakt bol nakoniec zrušený.
Jediný medzištátny zápas odohral proti Spojeným Arabským Emirátom 11.12.2006.
Pavol Fabian

MVDr. Pavol Fabian (* 16. január 1956, Bratislava) je slovenský prozaik, zverolekár, cestovateľ. Píše romány, cestopisy a poviedky. Okrem písania kníh publikuje články na webe.
Keno City

Keno City je malá kanadská obec v Yukone na konci diaľnice Silver Trail. V roku 2001 mala približne 20 obyvateľov. Nachádzajú sa tu bohaté ložiská striebra a olova, ktoré boli objavené v roku 1919, kedy bolo mesto baníckou obcou.
V meste sa nachádza drevená knižnica a banícke múzeum s rozsiahlou zbierkou venovanou historii baníctva od roku 1900 až po súčasnosť.
Keno City sa nachádza na 69,1 míle na Silver Trail na Yukonskej diaľnici 11.
Qatar ExxonMobil Open 2010

Qatar ExxonMobil Open 2010 sa konal v dňoch 4. - 9. januára v katarskom Dauhá na otvorených kurtoch s tvrdým povrchom Plexicushion. Rozpočet turnaja bol 1 110 250 USD. Titul v dvojhre získal Rus Nikolaj Davydenko, ktorý vo finále porazil Španiela Rafaela Nadala 0:6, 7:6(8), 6:4. Štvorhru vyhrali Španieli Guillermo García López a Albert Montañés, ktorí vo finále porazili pár František Čermák, Michal Mertiňák. Pre Garcíu Lópeza to bol prvý a pre Montañésa druhý titul vo štvorhre na okruhu ATP.
Finále.
Dvojhra mužov.
 Nikolaj Davydenko vs. Rafael Nadal 0-6, 7-6(8), 6-4
Štvorhra mužov.
 Guillermo García López / Albert Montañés vs. František Čermák / Michal Mertiňák 6-4, 7-5
Jaroslav Wykrent

Jaroslav Wykrent (* 10. september 1943, Přerov, Česko – † 12. marec 2022) bol český hudobný skladateľ, textár, hudobník, spevák, básnik a moderátor.
Hudobná skupina Synkopa.
V šesťdesiatych rokoch bol jedným z pôvodných členov hudobnej skupiny Synkopa, ktorá patrila ku špičke medzi vznikajúcimi bigbítovými kapelami tej doby.
Medzi jeho skladby z tohto obdobia patria:
Autor Marie Rottrovej.
Po rokoch aktívneho hrania v skupine Synkopa sa preslávil (okrem vlastného hitu „Agnes“ – hudba: Drahoslav Volejníček) hlavne ako textár a autor Marie Rottrovej. Jeho pesničky a texty sa stali v jej podaní skutočnými hitmi:
Neskôr sa venoval najmä moderovaniu programov venovaným hudbe v Českom rozhlase Olomouc. V programe Českého rozhlasu Brno "Račte vstoupit" uvádzal týždennú rubriku "Muzeum populární hudby". Venoval sa naďalej aj textárskej práci – napr. CD Josefa Streichla "Za dveřmi" a slová k piesňam „Ještě se mi nechce“ a „Padesát dva týdnů“.
Od roku 2011 pravidelne koncertoval samostatne s kapelou IN BLUE gitaristu Ivana Němečka, s ktorou v roku 2014 natočil i CD "Už to prostě není ono".
Haunting the Chapel

Haunting The Chapel je prvé EP vydané thrashmetalovou kapelou Slayer. Nahrávka bola vydaná v roku 1984 cez Metal Blade a Enigma Records. Debutový album kapely Show No Mercy zarobil vydavateľstvu Metal Blade najviac peňazí, čo viedlo producenta Briana Slagela k požiadavke na EP.
Zoznam skladieb.
Na skladbách počuť vývoj od štýlu prvého albumu Show No Mercy a je považovaný za prvú demonštráciu neskoršieho originálneho štýlu Slayeru.
Nahrávanie.
Album bol nahraný v Hollywoode spolu so zvukovým technikom Billom Metoyerom v štúdiu bez koberca, čo bol veľký problém pri nahrávaní bicích. Metoyer bol kresťan a texty zo Show No Mercy mu neprekážali, avšak prvé slová s piesne „Haunting The Chapel“ sú: „Svätý kríž, symbol lží, zastrašuje život zrodeného kresťana...“, a ďalšie anti-kresťanské texty. Metoyer si myslel, že kvôli spolupráci na tomto albume pôjde do pekla.
Terminal Spirit Disease

Terminal Spirit Disease je tretí štúdiový album od švédskej melodickej death metalovej kapely At the Gates vydaný v roku 1994.
Informácie o nahrávaní.
Gitarista Anders Bjorler povedal, že si z nahrávania Terminal Spirit Disease veľa nepamätá, ale poznamenal, že v porovnaní so staršími materiálmi bolo nahrávanie jednoduchšie a viac k veci. Album je vraj pokus preskúmať myšlienky, ktoré sú trochu „iné“.
Love Metal

Love Metal je štvrtý štúdiový album fínskej hudobnej skupiny HIM vydaný v roku 2003. Digipack tohto albumu obsahuje bonusovú pieseň "Love's Requiem". Je to prvý album skupiny, ktorý sa výraznejšie presadil.
Posttranskripčná úprava

Postranskripčná úprava je súbor procesov, ktoré nasledujú po transkripcii (prepise) DNA do RNA až do jej translácie. Na začiatku procesu postranskripčných úprav je tzv. primárny transkript, čo je ribonukleová kyselina vytvorená RNA-polymerázou. Táto musí v eukaryotických bunkách absolvovať zložité zmeny, aby mohla plniť svoju funkciu.
Posttranskripčné úpravy pre-mRNA (prekurzorovej mediátorovej ribonukleovej kyseliny) prebiehajú v jadre, zatiaľčo posttranskripčné úpravy pre-rRNA (prekurzorovej ribozomálnej ribonukleovej kyseliny) v jadierku. 
Postratnskripčné úpravy sú jednak fyzikálne a jednak chemické. Pri príprave mRNA na transláciu musí prebehnúť napríklad odstránenie nekódujúcich častí genómu, intrónov. Proces odstránenia intrónov sa nazýva zostrih (splicing). Zostrihom sa u eukaryotov odstraňuje značná časť, až 80 – 90 % pôvodnej RNA, čím sa podstatne zníži jej molekulová hmotnosť, ktorá dosahuje u primárneho transkriptu 106 Da (preto sa nazýva tiež vysokomolekulová RNA). Po vystrihnutí intrónov sa musia zostávajúce dôležité kódujúce úseky zase zlepiť, čo sa uskutočňuje činnosťou RNA-ligáz. 
Celý proces úpravy RNA, z ktorej má vzniknúť mRNA (takzvaná pre-mRNA) sa nazýva zretie. Zretie zahŕňa úpravy oboch voľných koncov pre-mRNA. Na 5' konci RNA vzniká ešte počas transkripcie tzv. čiapka (cap), čo je naviazanie 7-metylguanozínu na tento koniec. Čiapka chráni 5' koniec budúcej mRNA pred štiepením exonukleázami a ovplyvňuje pripojenie mRNA na ribozóm, čím sa umožní začiatok translácie. Na 3' konci sa uvoľní časť primárneho transkriptu a pripojí sa naňho úsek pozostávajúci z mnohých adenylových zvškov (u cicavcov 50 až 200). Tento proces, tzv. polyadenyláciu, katalyzuje enzým poly(A)-polymeráza. Polyadenylácia sa u eukaryotickej pre-mRNA neuskutoční iba v tej pre-mRNA, ktorá kóduje históny.
Verš (rad básne)

Verš (z lat. versus - obrat, riadok) je rytmicky organizovaný celok básne, ktorý je väčšinou graficky vyznačovaný tým, že tvorí samostatný riadok, za ním ale nasleduje ďalšia skupina podobne organizovaných výpovedí. Nemusí sa nutne zhodovať so syntaktickou jednotkou, takže vzniká syntaktický presah (enjambement).
Náuka o verši (verzológia) sa zaoberá problematikou verša, rytmu, metra, ďalej prozodickými systémami, rýmom, asonanciou a ustálenými druhmi verša.
Druhy veršov.
Podľa rytmického usporiadania rozoznávame:
Má prísny rytmus a spája sa so zvukovou zhodou na konci verša.
Je protikladom viazaného verša. Vznikol koncom 19. storočia ako protest a snaha o oslobodenie myšlienok od pravidiel veršov. Úplne upustil od rovnoslabičnosti a rovnakého počtu stôp vo verši.Vo voľnom verši zohráva dôležitú úlohu intonácia čitateľa, je nositeľom rytmu voľného verša.
Japonské cisárstvo

Japonské cisárstvo môže byť:
Mužská dvojhra na Qatar ExxonMobil Open 2010

Mužská dvojhra na Qatar ExxonMobil Open 2010 sa hrala ako súčasť Qatar ExxonMobil Open 2010 od 4. januára do 9. januára. Titul získal Rus Nikolaj Davydenko, ktorý vo finále porazil Španiela Rafaela Nadala 0:6, 7:6(8), 6:4. Bol to jeho 20. titul v dvojhre na okruhu ATP.
Comeback (rozlišovacia stránka)

Comeback môže byť:
Mužská štvorhra na Qatar ExxonMobil Open 2010

Mužská štvorhra na Qatar ExxonMobil Open 2010 sa hrala ako súčasť Qatar ExxonMobil Open 2010 od 4. januára do 9. januára. Titul získali Španieli Guillermo García López a Albert Montañés, ktorí vo finále porazili nasadený pár č. 2 František Čermák, Michal Mertiňák 6:4, 7:5.
Chodidlo

Chodidlo môže byť:
Pakobylka drapľavá

Pakobylka drapľavá (lat. "Eurycantha calcarata") je pakobylka z Papuy-Novej Guiney. Telo dospelého samčeka dosahuje dĺžku až 12 cm.
Stavba tela.
Povrch tela je posiaty menšími i väčšími ostňami, z nich dva najväčšie sa nachádzajú na spodnej časti stehien posledného páru nôh.
Dospelý samček je tmavohnedý až čiernohnedý, povrch kože je lesklý, nie však slizký. Každý pár nôh má zakončený dvomi pazúrmi, pomocou ktorých sa dokáže pohybovať aj po hladkých povrchoch. V prípade ohrozenia sa stavia na dva zadné páry nôh a predné vystiera vysoko do výšky. Bráni sa zdvihnutím zadočka a zadným párom nôh, ktoré zoviera ako klepetá a svojho protivníka popichá veľkými ostňami. 
Na prvý pohľad môže svojim vzhľadom a rozmermi vzbudzovať rešpekt, ale je to veľmi príjemný spoločník. Pri manipulácii s jedincami treba dávať pozor, aby sa nohy neodtrhli, nakoľko chrobáky sa pevne držia každého povrchu, vrátane pokožky človeka.
Samička je od samčeka o niečo väčšia, má 12 – 15 cm a jej zadná časť tela je ukončená dlhým kladielkom. Je o niečo svetlejšia ako samček. Po 4. zvleku (cca 6 mesiacoch) kladie vajíčka o veľkosti 8 x 4 mm do piesku. Denne nakladie približne 3 – 6 vajíčok, dokopy maximálne 60 vajíčok.
Dospelé jedince žijú priemerne jeden rok.
Rozmnožovanie.
Inkubačná doba vajíčok je 3 – 6 mesiacov. Z vajíčok sa liahnu svetlohnedé nymfy, dlhé približne 2 cm, ktoré postupným zvliekaním menia svoju farbu na svetlozelenú až tmavohnedú.
Pred zvliekaním je koža chrobákov matná. Zvlek prebieha tak, že koža za hlavičkou praskne, chrobák si najprv vyvlečie tykadlá a hlavu a postupne sa vysúva z kože smerom k zadočku. Celý zvlek nymfy trvá približne 30 – 40 minút, podľa veľkosti nymfy. 
Výskyt a spôsob života.
Calcaraty sú nočné živočíchy. Cez deň sa ukrývajú pod kôrou stromu alebo v listoch. Počas odpočinku majú nohy vystreté pozdĺž tela, ktoré akoby splývali. 
V insektáriu by nemala chýbať plytká nádoba s vodou, nakoľko Calcaraty potrebujú často piť. Rosením insektária pomôžeme k vytvoreniu vlhkého prostredia, ktoré je nevyhnutné pre zvliekanie sa chrobákov. Teplota vzduchu by sa mala pohybovať medzi 22 – 30 °C.
Stravovanie.
V zimnom období tvorí ich potravu prevažne brečtan alebo listy hlohu. Môžeme im však ponúknuť aj tenký plát jablka bez šupky.
V ich jedálnom lístku ďalej nájdeme listy ruže, maliny, černice, hrozna, liesky, hrušky, jablone, jelše, brestu, duba, buka a rododendronu.
Polynukleotid

Polynukleotid je polymérna forma nukleovej kyseliny, ktorá sa vyskytuje v prírode. Vzniká kondenzáciou: spájaním nukleotidov v mieste pentózových zvyškov za pomoci kyseliny fosforečnej fosfodiesterovou väzbou (5´-3´).
Rozhodca (šport)

Rozhodca je osoba, ktorá dohliada na dodržiavanie pravidiel v športe. V rôznych športoch sa rozlišujú rôzne rozhodcovské posty, napr. hlavný rozhodca, čiarový rozhodca, videorozhodca a i.
História.
Termín rozhodca bol zavedený prvýkrát vo futbale. Pôvodne riešili spory na ihrisku kapitáni tímov vzájomnou konzultáciou, ale neskôr vznikla potreba prítomnosti nezávislého pozorovateľa, čím sa prvýkrát objavil na zápasoch rozhodca. Neskôr bol ešte pridaný ďalší rozhodca, ktorý mal pomáhať hlavnému rozhodcovi pri sporoch, od roku 1891 nazývaného čiarový rozhodca.
Športy.
Ľadový hokej.
V zápase v ľadovom hokeji sú podľa nových pravidiel IIHF prítomní dvaja hlavní rozhodcovia a dvaja čiaroví rozhodcovia. Na riešenie veľmi zložitých sporov (najmä otázky gólov) bol zavedený videorozhodca, ktorý má poradnú funkciu. Taktiež sa tam nachádzajú dvaja bránkoví rozhodcovia, časomerač a dvaja trestomerači. 
Všetci rozhodcovia, okrem videorozhodcu, časomeračov a trestomeračov, podľa predpisov nosia pozdĺžne pruhovaný dres (hlavní rozhodcovia majú na vrchných častiach oboch rukávov oranžové pásky), čierne nohavice. Rozhodcovia na ľadovej ploche majú taktiež korčule a ochrannú prilbu čiernej farby. Medzi ich povinnú výbavu patrí kovová píšťalka upevnená na ukazováku pravej ruky a kovový sťahovací meter (dĺžka minimálne ) na premeriavanie správnej dĺžky výstroje hráčov.
Futbal.
Vo futbale rozhodujú zápas hlavný rozhodca, ktorý posudzuje fauly a góly, a dvaja čiaroví rozhodcovia, ktorých úlohou je najmä signalizovať postavenia mimo hry (ofsajd). Taktiež je prítomný štvrtý rozhodca, ktorý ohlasuje striedanie hráčov a kontroluje ich výstroj. Kvôli kontrole rozhodcov bol nasadený delegát posudzujúci nestrannosť ich rozhodovaní. 
Všetci rozhodcovia okrem delegáta majú dresy zväčša žlto-čiernej farby, aby boli lepšie odlíšení od hráčov, trenírky, štuple a kopačky. Výbavou hlavného rozhodcu patrí taktiež píšťalka, žlté a červené karty, pero so zápisníkom na poznámky a minca na úvodné žrebovanie polovíc jednotlivých mužstiev. Čiaroví rozhodcovia majú žlto-oranžové signalizačné vlajky a štvrtý rozhodca drží ručnú svetelnú tabuľu.
Medibank International Sydney 2010

Medibank International Sydney 2010 bol tenisový turnaj, ktorý sa konal v dňoch 10. - 16. januára v austrálskom Sydney na otvorenom dvorci s tvrdým povrchom. Rozpočet turnaja mužov je 484 750 USD a turnaja žien 600 000 USD. Titul v dvojhre získal Cyperčan Marcos Baghdatis, ktorý vo finále zdolal Francúza Gasqueta. Bol to jeho 4. titul na okruhu ATP. Víťazmi mužskej štvorhry sa stali Daniel Nestor a Nenad Zimonjić, ktorí vo finále zdolali nenasadený pár Ross Hutchins, Jordan Kerr. Turnajový titul v dvojhre žien získala Ruska Jelena Dementievová, ktorá vo finále zdolala Američanku Serenu Williamsovú. Bol to jej 15. titul na okruhu WTA. Víťazkami štvorhry žien sa stali Cara Blacková a Liezel Huberová, ktoré vo finále zdolali taliansko-ruský pár Tathiana Garbinová, Nadežda Petrovová.
Víťazi.
Dvojhra mužov.
 Marcos Baghdatis vs. Richard Gasquet 6-4, 7-62
Dvojhra žien.
 Jelena Dementievová vs. Serena Williamsová 6-3, 6-2
Štvorhra mužov.
 Daniel Nestor / Nenad Zimonjić vs. Ross Hutchins / Jordan Kerr 6-3, 7-65
Štvorhra žien.
 Cara Blacková / Liezel Huberová vs. Tathiana Garbinová / Nadežda Petrovová 6-1, 3-6, 10-3
Paulina Rubio

Paulina Rubio (celým menom Paulina Susana Rubio Dosamantes; * 17. jún 1971, Mexiko, Mexiko) je mexická herečka, speváčka, skladateľka a podnikateľka. Považuje sa za jednu z najdôležitejších a najreprezentatívnejších speváčok latin popu. Celosvetovo predala už viac ako 20 miliónov albumov.
Voľby do Národnej rady Slovenskej republiky v roku 2010

Predseda Národnej rady SR Pavol Paška vyhlásil konanie parlamentných volieb v roku 2010 na 12. jún. Do polnoci 14. marca 2010 bolo zaregistrovaných do volieb 18 strán. Šesť z nich prekročilo volebné kvórum 5% a dostali sa do parlamentu. Voľby vyhral SMER – sociálna demokracia, ale vládu nakoniec zostavila Iveta Radičová z SDKÚ.
Registrované strany.
Registrovaných bolo nasledujúcich 18 politických strán, ktorým boli pridelené nasledujúce čísla:
Výsledky.
Vo voľbách sa nepotvrdil trend klesajúcej volebnej účasti. Volebná účasť narástla od parlamentných volieb v roku 2006 o vyše 4 % a dosiahla 58,83 %. Podľa údajov Vladimíra Skalského, predsedu Svetového združenia Slovákov v zahraničí, vo voľbách hlasovalo 570 voličov bez trvalého pobytu na Slovensku. Voliči s trvalým pobytom hlasovali v svojom bydlisku a nie sú zaradení do štatistiky. SMER-SD dosiahol o vyše 200 tis. hlasov viac. Druhá najsilnejšia strana SDKÚ – DS stratila 30 tis. hlasov. Do parlamentu sa dostali dve mimoparlamentné strany: liberálna Sloboda a Solidarita Richarda Sulíka a Bugárov Most-Híd zložený hlavne z odídených členov Strany maďarskej koalície, ale neorientujúci sa len na maďarskú menšinu. Do parlamentu sa prekvapujúco nedostala Strana maďarskej koalície, ktorej prieskumy dávali väčšiu šancu ako strane Most-Híd. Z parlamentu odchádza po dvadsiatich rokoch aj Vladimír Mečiar a jeho Ľudová strana – Hnutie za demokratické Slovensko. Pod 5%-nou hranicou bolo 12 strán, pre ktoré hlasovalo 402 161 voličov, čím prepadlo 15.90 % platných hlasov. 
Prezident Ivan Gašparovič poveril 14. júna zostavením vlády víťaza parlamentných volieb stranu SMER-SD. V parlamente ale získali väčšinu štyri stredopravé strany SDKÚ – DS, SaS, KDH a Most-Híd, ktoré už pred voľbami deklarovali, že budú spolu rokovať o vytvorení kabinetu a 22. júna oznámili dohodu na programových tézach. Dňa 23. júna Robert Fico vrátil poverenie na zostavenie vlády Ivanovi Gašparovičovi, ktorý následne odovzdal poverenie volebnej líderke a podpredsedníčke SDKÚ – DS Ivete Radičovej. Na ustanovujúcej schôdzi 8. júla si NR SR zvolila za nového predsedu parlamentu Richarda Sulíka. Po skončení prvého rokovania NR SR vláda na čele s Robertom Ficom podala demisiu. Následne prezident Ivan Gašparovič vymenoval Ivetu Radičovú za predsedníčku vlády a v nasledujúci deň, 9. júla, ostatných ministrov.
Preferenčné hlasy.
Podľa zákona o voľbách má občan možnosť uprednostniť v rámci strany maximálne štyroch kandidátov tým, že im dá prednostný hlas zakrúžkovaním ich poradového čísla na kandidátnej listine strany, keď upravuje volebný lístok. Odovzdaním preferenčného hlasu získava poslanec silnejší mandát od voliča. Nasledujúca tabuľka uvádza kandidátov, ktorí dostali aspoň 100-tisíc preferenčných hlasov od voličov:
Archaické obdobie (Grécko)

Archaickým obdobím v dejinách starovekého Grécka sa označuje obdobie 800 – 500 pred Kr. Nadväzuje na homérske obdobie (nazývané aj temné obdobie alebo geometrické obdobie), po ňom nasleduje klasické obdobie gréckych dejín.
Archaické obdobie je charakterizované prudkým rozvojom poľnohospodárskej výroby (koncentrácia pôdy v rukách rodovej aristokracie) a zavádzaním pestovania nových plodín (vinič, olivovník). V dôsledku potreby kvalitných remeselných výrobkov (pracovné nástroje, keramika pre prepravu tovarov) sa rozvíja remeselná výroba a obchod.
V archaickom období sa rozvíjajú rôzne spoločensko-hospodárske a politické javy:
Najväčší rozvoj možno sledovať v oblastiach, ktoré neboli príliš zasiahnuté dórskou inváziou v Grécku. Bolo to predovšetkým v strednom Grécku (Boiótia s centrami Téby a Delfy, Atika s centrom v Aténach), na ostrove Euboia (mesto Chalkis), na Korintskej šiji (Istmos – mestá Sikyón, Megara, Korint).
Okrem hospodárskeho a politického rozvoja možno sledovať rozvoj kultúry. Vzniká a rozvíja sa grécka filozofia, grécka literatúra (historický epos – prvýkrát sú písomne zaznamenané Homérove eposy Ílias a Odyssea; epika – Sapfó, Tyrtaios, Anakreón), začína sa rozvíjať dráma. Prudký rozvoj zaznamenáva aj grécke umenie – architektúra, sochárstvo, vázové maliarstvo. Významným rysom rozvoja gréckej kultúry je znovuobjavenie sa písma. Nenadväzuje na staré písmo minojskej a mykénskej kultúry (lineárne písmo B), ale vychádza z fenického hláskového písma, ktoré si Gréci museli upraviť pre svoje potreby – vznikla grécka alfabeta (pretože Feničania nepotrebovali znaky pre samohlásky, ale v gréčtine je veľa samohlások, niektoré znaky fenickej abecedy použili pre samohlásky).
Mužská dvojhra na Medibank International Sydney 2010

Mužská dvojhra na Medibank International Sydney 2010 sa hrala ako súčasť Medibank International Sydney 2010 od 11. januára do 16. januára. Titul získal Cyperčan Marcos Baghdatis, ktorý vo finále zdola Francúza Richarda Gasqueta 6:4, 7:6(2). Bol to jeho 4. titul na okruhu ATP.
Majstrovstvá sveta vo futbale 1958

Majstrovstvá sveta vo futbale 1958 boli šieste majstrovstvá sveta v dejinách futbalu. Finálový turnaj sa odohral medzi 8. júnom a 29. júnom roku 1958 vo Švédsku. Turnaja sa zúčastnilo 16 mužstiev.
Víťazom turnaja sa stala , ktorá vo finále zdolala domáce 5-2. V zostave majstra hral aj mladý hráč Pelé, pre ktorého to bol debut na majstrovstvách sveta.
Ženská dvojhra na Medibank International Sydney 2010

Ženská dvojhra na Medibank International Sydney 2010 sa hrala ako súčasť Medibank International Sydney 2010 od 10. januára do 16. januára. Turnajový titul získala Ruska Jelena Dementievová, ktorá vo finále zdolala Američanku Serenu Williamsovú. Bol to jej 15. titul na okruhu WTA.
František Butko

Generálmajor Ing. František Butko (* 26. marec 1953, Hrabové) je slovenský generál. V roku 2002 bol ustanovený do funkcie náčelníka Štábu personálneho manažmentu Generálneho štábu.
Život.
V roku 1972 absolvoval Vojenské gymnázium J. Žižku v Opave. Potom v období 1972 až 1976 študoval na Vojenskej vysokej školy vo Vyškove na Morave a roku 1976 bol prijatý v hodnosti poručík za vojaka z povolania. Po ukončení štúdia pôsobil v Česku, kde vykonával základné veliteľské funkcie v motostreleckom vojsku. Po ukončení postgraduálneho štúdia na Vojenskej akadémii A. Zápotockého v Brne bol už v roku 1986 ustanovený do funkcie veliteľa 62. motostreleckého pluku v Prachaticiach. V roku 1990 sa stal zástupcom veliteľa 3. motostreleckej divízie v Kroměříži.
Po zániku Českej a Slovenskej Federatívnej Republiky bol premiestnený do Trenčína na Vojenské veliteľstvo Východ. Tu vykonával riadiace štábne funkcie. Medzi tým absolvoval štúdium na Akadémii obrany v Paríži. V roku 1997 sa stal veliteľom 2. armádneho zboru v Prešove. V tejto funkcii ho prezident SR vymenoval do prvej generálskej hodnosti generálmajor. V roku 1999 absolvoval kurz anglického jazyka v kanadskom meste Borden. Po jeho absolvovaní nastúpil v Bratislave do funkcie náčelníka Štábu personálneho manažmentu Generálneho štábu. V roku 2002 sa stal veliteľom vojenskej posádky Bratislava.
V roku 2003 prešiel do služieb vojenskej diplomacie, kde sa stal na slovenskom veľvyslanectve vo Francúzsku pridelencom obrany.
Svoju vojenskú kariéru ukončil v roku 2008 kedy bol prepustený do zálohy.
Do druhej generálskej hodnosti ho prezident SR povýšil 5. decembra 2002.
Ovláda anglický, francúzsky a ruský jazyk.
Ocenenia.
Pamätná medaila ministra obrany I. stupeň, Za vernosť ozbrojeným silám SR II. st. a I. st, Čestný odznak ozbrojených síl SR I. stupeň, Medaila vojenskej spravodajskej služby 2. st a 1. st, a ďalšie.
Externé odkazy.
Fotografia
Svadba v Káne Galilejskej

Svadba v Káne Galilejskej alebo Svadba v Káne môže byť:
ECall

eCall je názov celoeurópskeho systému pre automobily, ktorý v prípade dopravnej nehody automaticky privolá záchranné zložky integrovaného záchranného systému. V prípade kritickej situácie alebo havárie dokáže eCall značne redukovať čas odozvy záchrannej služby.
Tiesňové volanie systému eCall môže byť aktivované manuálne pasažiermi automobilu alebo automaticky, ak senzory automobilu zaregistrujú zrážku. eCall sa spojí s najbližším koordinačnýmn centrom linky 112 a odošle dôležité informácie, ako miesto a čas nehody a typ vozidla. Operátor potom na miesto nehody pošle záchranné jednotky bez akejkoľvek spolupráce s inými osobami alebo s posádkou, ktorá nemusí byť pri vedomí.
Európska komisia považuje eCall za jednu zo svojich priorít, podľa štúdií by systém mohol zachrániť ročne asi 2500 životov. eCall je súčasťou európskej iniciatívy eSafety. Komisia očakáva implementáciu tejto technológie do všetkých nových automobilov do roku 1.4.2018, v niektorých modeloch môže byť eCall už aj dnes.
Fosfát

Fosfát môže byť:
I²C

Inter-Integrated Circuit alebo I²C je dvojvodičové obojsmerné synchrónne sériové periférne rozhranie (zbernica), primárne využívané v rámci vstavaných systémov pre komunikáciu na krátke vzdialenosti medzi riadiacimi mikrokontrolérmi a ostatnými integrovanými obvodmi resp. modulmi (EEPROM, A/D prevodníky, pamäťové karty, displeje, a pod.). Patentované bolo firmou Philips v roku 1981 a prvá verzia špecifikácie bola vydaná v roku 1982. 
Zbernica umožňuje, v závislosti od pripojených zariadení, komunikáciu prenosovými rýchlosťami od 100 kbps (standard mode) až po 5 Mbps (ultra-fast mode) a zariadenia sú adresované 7-bitovými (27 = 128 adries) prípadne 10-bitovými (210 = 1 024 adries) adresami.
De facto identické zbernice existujú aj pod skratkami TWI (z ; po slovensky: dvojvodičové rozhranie) prípadne TWSI (z ; po slovensky: dvojvodičové sériové rozhranie
), ktoré používa spoločnosť Atmel a ďalší výrobcovia namiesto značky I²C, ktorá bola do roku 2014 chránená.
Marcel Ondráš

Marcel Ondráš je slovenský futbalista hrajúci za MŠK Žilina od začiatku svojej kariéry, s výnimkou 1 roku, keď bol na hosťovaní v Lučenci (1.liga). Hráva ľavého obrancu, niekedy ľavého záložníka.
Maroš Ferenc

Maroš Ferenc (* 19. február 1981, Prešov) je slovenský futbalový brankár. Hrával za mládežnícke reprezentačné výbery Slovenska (U13 - U19). Prvú profesionálnu zmluvu podpísal s klubom FC Tatran Prešov, keď mal 17 rokov. Maroš Ferenc naposledy pôsobil v holandskom druholigovom klube FC Eindhoven. V roku 2011 sa opäť upísal futbalovému klubu z Prešova.
Systémová logika

Systémová logika (vnútorná logika systémov) je metodológia skúmania a riešenia systému, ako celku. Vychádza z predpokladu, že čím heterogénnejšie sú časti, tým ťažšie dokáže celok efektívne fungovať.
V oblasti produktívnych systémov ktorých súčasťou sú ľudia (firmy, podniky, spoločnosti, organizácie, spoločenstvá a pod.) sa využívajú pri aplikácii systémovej logiky štyri základné nástroje skúmania a riešenia:
Zoznam geovedných článkov/DZ

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
dze.
Dzenzur
Chuan-kung (Čchi)

Chuan-kung alebo Chuan z Čchi (, , pričom "kung" = vojvoda) bol vojvoda a najvýznamnejší panovník štátu Čchi () v Období jari a jesene. Vládol v rokoch 685 až 643 pred Kr. 
Podarilo sa mu ekonomicky posilniť Čchi, najmä v oblasti obchodu so soľou a rybami. Bol prvý z piatich hegemónov obdobia jari a jesene a vládol najdlhšie spomedzi nich. Roku 679 pred Kr. bol oficiálne vymenovaný za ochrancu čouského dvora. Keď na konci 60tych rokov šiesteho storočia pred Kr. zaútočili barbari Ti na čínske štáty, Chuan-kung presunul časť obyvateľstva, čím štáty zachránil a zastavil barbarov. Týmto svojim počinom si získal rešpekt u Konfucia. Roku 656 pred Kr. podnikol mohutnú výpravu proti štátu Čchu, ktoré však neprinieslo väčší výsledok. Zomrel roku 643 pred Kr. a po jeho smrti štát Čchu upadal, dôvodom boli aj nástupnícke zmätky, keďže Čchi Chuan Kung mal veľa potomkov.
Čchi

Čchi môže byť: